
Tänavate sulgemise tasu tagastamine (Eesti ESM OÜ)

1. ASJAOLUD JA MENETLUSE KÄIK

Narva Linnavolikogu 19.12.2019. a määrusega nr 27 eraldati Aktsiaseltsi Narva Vesi aktsiakapitali suurendamiseks 2 201 166 eurot. Aktsiaseltsi Narva Vesi aktsionäride 02.06.2020. a otsusega otsustati suurendada Aktsiaseltsi Narva Vesi aktsiakapitali. Aktsiakapitali suurendamisel märkis Narva linn 1148 uut Aktsiaseltsi Narva Vesi aktsiat maksumusega 2 201 060,40 (kaks miljonit kakssada üks tuhat kuuskümmend koma neli) eurot. 

Aktsiakapitali suurendamisest saadud rahalisi vahendeid kasutatakse projektide „14. mikrorajooni ühiskanalisatsiooni-, drenaaži süsteemide rajamine“, „Väikesaare tn piirkonnas, Narva linnas ÜVVK süsteemide ehitustööd“ elluviimiseks ja Narva linna teiste ÜVVK objektide ehitamiseks (ÜVVK infrastruktuuri arendamiseks).

Projekti „14. mikrorajooni ühiskanalisatsiooni-, drenaaži süsteemide rajamine“ riigihange on läbi viidud ja edukaks on tunnistatud ühispakkuja OÜ Eesti ESM/AS Terrat pakkumus (riigihanke viitenumber 226031). 

26.04.2021. a esitas OÜ Eesti ESM, registrikood 10176697, Narva Linnavalitsuse Linnamajandusametile taotluse, millega palus vabastada ta teede ja tänavate sulgemise maksust  linnatänavate sulgemisel AS Narva Vesi tellimusel sadeveekanalisatsiooni ehitustööde tegemiseks Narvas 14. mikrorajoonis  ning tagastada talle sellega seoses tasutud maksud. 

14.05.2021. a Narva Linnavalitsuse istungil vaadati läbi taotluse esimene osa ja võeti vastu otsus vabastada OÜ Eesti ESM, registrikood 10176697, teede ja tänavate sulgemise maksust  linnatänavate sulgemisel AS Narva Vesi tellimusel sadeveekanalisatsiooni ehitustööde tegemiseks Narvas 14. mikrorajoonis alates tööde algusest (NLV korraldus 14.05.2021 nr 375-k). Sadeveekanalisatsiooni ehitustööde tegemiseks Narvas 14. mikrorajoonis maksis Eesti ESM OÜ alates tööde algusest tänavate sulgemise tasu kokku 9120,00 eurot.


2. ÕIGUSLIKUD ALUSED

[bookmark: _Hlk72741727]2.1. Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lg 1 kohaselt Narva Linnavalitsus võib erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline. 

2.2. Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 6 lg 2 kohaselt maksumaksjal on õigus nõuda ettenähtust suurema maksusumma tasumisel enammakstud maksusumma tagastamist ka muudel põhjendatud juhtudel.

2.3. Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.


3. OTSUS
       
Tagastada Eesti ESM OÜ-le Narvas 14. mikrorajoonis sadeveekanalisatsiooni ehitustööde tegemiseks alates tööde algusest makstud tänavate sulgemise tasu kogusummas 9120,00 eurot.

4. RAKENDUSSÄTTED

4.1.   Narva Linnakantseleil teha korraldus teatavaks Narva Linnavalitsuse       Linnamajandusametile. 
4.2.   Korraldus jõustub teatavakstegemisest.
4.3.   Korralduse peale võib esitada kaebuse Tartu Halduskohtu Jõhvi kohtumajale 
        halduskohtumenetluse seadustikus sätestatud korras 30 päeva jooksul arvates korralduse 
        teatavakstegemisest.

